Nyeste Skilderie af Kiøbenhavn, 1821-11-20
At den Kongelige Skydebanes eller de danske Brødres Selskabs Bygning, er saa skjøn og anselig, at man ikke mange Steder træffer en lignende, ei allene i Henseende til dens indskrænkede Brug for Selskabet selv; men at den endog afgiver en smuk og beqvem Leilighed til adskillige andre Høitideligheder, saavel nationale som andre Fester, er noksom bekjendt. Nyligen have vi seet en Fest afholdet der, for en af Landets Sønner, en udmærket og velfortjent Hædersmand. Anmelderen af følgende bemærkninger er iblandt dem, hvis Stilling ikke tillader ham, skjøndt ærlig Dansk, at være af forbemeldte Broderskab, men havde den Sjæleglæde at deeltage i sidstnævnte Fest, og beundrede det ogsaa i mange Henseender skjønne Locale, der dog har 3de Uleiligheder, som man tillader sig at gjøre opmærksom paa, da der er anvendt saa betydelige Summer paa Bygningen og dens Jndretning. Jeg var klædt i Dagens sædvanlige Klædedragt, nemlig en mørk Kjole, og kom i en varm Samtale med en af mine Bekiendter, som jeg længe ikke havde seet. Ved denne Leilighed lænede jeg mig op til Væggen, og maae have lagt min Arm i en Vindueskarm, Munterheden foranledigede, at jeg befandt mig blandt de seneste; men Himmel, hvorledes saae min Kjole ud anden Dags Morgen, og da jeg maaske har lænet mig op paa noget Sted, hvor Væggene har tillige været fugtige, som viste sig mange Steder, saa var den afsmittede Liimfarve saa stærkt trukket ind i Klædet, at jeg anseer min Kjole tildeels fordærvet. Var det ikke ønskeligt, om Væggene bleve tapetserede, eller maaskee bedre malede med Oliefarve, som ei afsmittede? Den anden Mangelspost, jeg fandt ved denne Bygning, er, at i den store Sal og flere Værelser ingen Jndretning gives til nogen Opvarm ning. Det var en glædelig Dag, og i Henseende til Veiret, uagtet den 11te Novbr., var den saa skjøn, som mange Gange ikke træffes paa den blidere Aarets Tid. Man kunde da vel svare, at Mængden af de Tilstedeværende gjorde det mere end varmt nok; dette mener jeg kan kun siges om det Værelse og for den Tid, den fortræffelige Tale blev holdet. Vil man svare, at der er ingen Leilighed til at anbringe Varme i den store Sal, mener jeg, at det af en Kyndig lod sig meget vel gjøre ved Varmelederør, som findes i Udlandet paa mange Steder, skjøndt jeg ikke veed, at saadant bruges her. Sluttelig var der en taalelig Oplysning ved Voxlys i den store Sal, men dog mat og flau hvormeget bidrager ikke en god Oplysning til Munterhed og behagelige Sindsfølelser ved saadan og enhver Leilighed, skulde denne ikke meget bedre tilveiebringes ved vel anbragte argandiske Lamper, eller med Gas, maaske mindre bekostelig end Voxlys, naar den første Jndretning er gjort, J No. 88 af Skilderiet, dat. 3 October, findes den meget rigtige bemærkning, at man til visse Tider og med visse Vinde, møder en utaalelig Lugt her i Byen fra Trankogeriet, og foreslaaes at forflytte samme saalangt fra Byen, at denne virkelige Ubehagelighed kunde forebygges. At forflytte et saadant Anlæg vilde virkelig være forbundet med en høist betydelig Bekostning, ikke allene i Henseende til Anlægget i og for sig selv, men ogsaa i de aarlige Udgivter til Spækkets og Brændselets Transport didhen, Betjenternes større Lønning o. s. v.